Posadres: Voortrekkerstraat, Vanrhynsdorp, 8170

E-posadres: skriba@ngkerkvanrhynsdorp.co.za

**LERAAR: SAMEROEPER KERKKANTOOR**

Ds Andrea Werner Mev D van der Hoven 0272191027

 0272191023 / 0748891003 0662136879

NG Kerk Vanrhynsdorp nooi u uit om aansoek te doen vir ons jaarlikse Blommemark. Dit vind plaas in die NG Kerksaal.

Die datum vir hierdie jaar se mark is vanaf 1 Augustus tot 5 September 2025. Die mark open soggens om 09:00 en duur saans tot 16:00.

Op Saterdae begin dit 09:00 tot 16:00. Op Sondag sal die mark gesluit wees.

Sluitingsdatum vir aansoeke is 13 Junie 2025. In die aangehegte dokumente sal u al die nodige inligting kry.

Indien u wil aansoek doen om u produkte by die mark uit te stal moet die volgende ingedien word:

* Voltooi en teken asseblief die aansoekvorm
* Voltooi en teken asseblief u produktelys
* Betaal die inskrywingsfooi
* Besorg die dokumente en bewys van betaling aan ons
* Voorsien sertifikaat van gesondheidsdepartement indien u enige vorm van boedsel inskryf
* **Onderteken die vrywaringsvorm**
* **Onderteken Aanvaarding van Reëls en Prosedure**
* **Die inskrywing sal nie aanvaar word sonder al die getekende dokumente nie.**

U kan slegs aansoek doen om nie-bederfbare produkte by die mark te verkoop. Die bedryf van die restaurant en die verkoop van pannekoek word deur die organiseerders bepaal.

Ons Blommemark van 2024 was baie suksesvol! Een van die redes was die baie toeriste wat ons besoek het. Ons glo en vertrou dat hierdie ‘n fantastiese blommejaar gaan wees en dat ons weer baie toeriste sal sien.

Ons sien daarna uit om saam met u hierdie mark aan te bied.

**Terme en Voorwaardes vir ons Blommemark**

**1 Augustus tot 5 September 2025**

**1. Kostes:**

* ‘n **Inskrywingsfooi van R100.00** per uitstaller is betaalbaar saam met u voltooide aansoekvorm. Hierdie is ‘n inskrywingsfooi. Dit waarborg u nie ‘n halwe of ‘n volle tafel vir uitstalruimte nie. Die fooi is nie terugbetaalbaar indien ons nie u inskrywing aanvaar nie.
* ‘n **Kommissie van 20%** van u bruto verkope word aan die einde van die mark afgetrek, hierdie sluit die bankkostes in.
* Prysetikette wat ons vir u druk, kos **R12.00 per vel.** Hierdie sal ook aan die einde van die mark van u verkope afgetrek word. Daar is 50 prysetikette per vel.

**2. Datums:**

* Mark open 1 Augustus 2025.
* Laaste dag van die mark is 05 September 2025.
* Produktelyste moet volledig teen 13 Junie 2025 aan ons teruggestuur word sodat ons u kodes kan druk.
* Uitstallers pak uit en plak kodes 31Julie 2025 tussen 09:00 en 18:00.
* Uitstallers verwyder artikels 05 September 2025 tussen 16:00 en 19:00. Tafels en produkte mag nie verwyder word voor hierdie tyd nie aangesien die mark nog op hierdie dag oop is en besoekers dit besoek.

Die **sluitingsdatum vir aansoeke is Vrydag, 13 Junie 2025.**

Aansoekvorms, Vrywaringsvorms en bewys van betaling kan afgelewer word by:

Daleen van der Hoven, Paddockstraat 16, Vanrhynsdorp of gestuur word na daleen.vdhoven1@gmail.com.

Indien u nie kontant kan of wil betaal nie, kan die inskrywingsfooi in die volgende rekening inbetaal word:

Naam van rekening : NG Kerk Vanrhynsdorp

Naam van bank : ABSA, Vredendal

Rekeningnommer : 4054044531 (Tjek)

Verwysingsnommer : MARK en u naam (bv. MARK Sannie Smit)

Bring of stuur bewys van betaling saam.

**3. Aansoeke**

* Die aansoekvorm moet volledig ingevul word.
* Sluitingsdatum vir aansoeke is **Vrydag, 13 Junie 2025**.
* **Geen laat inskrywings sal aanvaar word nie.**
* Maak seker dat u op die uitstallers-whatsapp groep is. Kontak Daleen van der Hoven.
* Geen kitskos word deur uitstallers verkoop nie. NG Gemeente Vanrhynsdorp hanteer alle kosverkope.
* U mag wel ingelegde produkte, beskuit, koekies, vars vrugte en groente en blomme verkoop.

**4. Stalletjie**

* ‘n Spasie van ± 2 m x 1.2m word aan u toegeken.
* Indien u meer as 1 tafel se spasie gaan gebruik vir u produkte, moet u vir nog ‘n spasie betaal @ R50 per spasie.
* Die aantal tafels, rakke en / of relings wat u gaan gebruik moet baie duidelik op u aansoekvorm aangedui word. Stuur ‘n foto van die rak/rakke.
* Dui aan of u slegs ‘n tafel, rak, ens. gaan gebruik.

**5. Tafels**

* Daar is slegs ‘n beperkte aantal tafels beskikbaar. NG Kerk Vanrhynsdorp kan moontlik nie aan almal tafels voorsien nie en u moet gevolglik bereid wees om u eie tafel te bring.
* U sal in kennis gestel word indien U eie tafel moet bring**.**

**6. Produkte**

* Uitstallers is verantwoordelik vir hul produkte. NG Kerk Vanrhynsdrp kan ongelukkig geen verantwoordelikheid neem vir enige verliese gely tydens die mark nie.
* Die Blommemarkspan sal wel alles in hul vermoë doen om u besittings te beskerm.
* Uitstallers moet sorg dat hulle genoeg produkte het om hul tafels vol te maak en te hou. Daar is spasie onder die tafels sowel as kantoorspasie vir ekstra produkte. Dit is belangrik dat die tafels te alle tye vol moet vertoon.
* Uitstallers is welkom om nog van hul produkte te gaan maak indien hulle sien dat dit ‘n goeie verkoper is. Let wel: Die “goeie verkoper” moet ‘n reeds bestaande produk op u itemlys wees.

Geen nuwe produkte sal toegelaat word nie.

**7. Kodes (baie belangrik!) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_handtekening!**

* Lys van produkte en pryse moet vooraf aan ons gestuur word, sodat ons kan verseker dat dit op die rekenaar gelaai is en plakkers gedruk kan word.
* Geen ander nuwe produkte kan bygesit word nadat u die produktelyste aan ons deurgegee het nie.
* Indien daar produkte op u tafel is wat nie op die bostaande lys gespesifiseer is nie, het ons die reg om u te vra om die produkte te verwyder.
* **Uitstallers moet van ons plakkerkodes gebruik maak. Geen uitsondering nie!**
* Die kodes word vooraf op die rekenaar ingevoer en kan nie by die mark verander word nie.

**8. Keuring:**

Tot dusver het ons nie enige keuring van produkte gedoen nie. Die uitstallers raak egter al meer en, indien nodig, sal ons moet besluit wat uitgestal kan word. Die volgende faktore sal, onder andere, in ag geneem word by ons besluit:

* Het u vantevore by ons uitgestal en hoe het u produk toe verkoop?
* Is u produk tuisgemaak of het u die produk in ‘n winkel aangekoop?
* Hoeveel uitstallers is daar wat dieselfde produk wil verkoop?

Ons sal teen **30 Junie 2025** vir u laat weet of u produkte gekeur is of nie.

* Indien u ‘n rak of ‘n meubelstuk van u eie wil gebruik om op uit te stal, stuur asseblief ‘n foto en die afmetings ten minste 1 week voordat u moet uitstal, aan ons. Ons gaan geen rak of meubelstuk waarvan ons nie geweet het nie aanvaar op die dag wat u moet uitstal nie. Groot kaste en rakke moet Donderdag 31 Julie 2025 tydens die uitpak van u produkte by die kerksaal wees. Daar kan nie die Vrydag van die opening nog meubels ingedra word nie.
* Plaas klein goedjies op skinkborde of plat mandjies ens. Dit hou elkeen se goed bymekaar. Merk net die houers deeglik.
* Goed mag nie ná die mark by die kerksaal gestoor word nie. As u nie self kan kom opruim nie, reël asseblief met iemand om dit vir u te doen. Die goedere word op eie risiko by die saal gestoor.
* As u enige inligting by u produk wil sit, doen dit asseblief professioneel. Maak ‘n drukstuk en lamineer dit. Geen handgeskrewe etikette nie.
* Rond alle pryse af tot die naaste rand, geen sente by pryse nie.
* Geen gebruikte deksels word toegelaat by ingelegde produkte nie. Dit moet nuut wees.
* Produkte moet te alle tye bestanddele, vervaldatum en kontaknommer op hê. Produkte wat nie aan hierdie vereistes voldoen nie, kan ongelukkig nie uitgestal word nie. Dit inligting mag ook nie op ‘n gelamineerde blad naby produkte gesit word nie, dit moet óp elke produk wees.
* Geen tweedehandse items, grimering, klere vir kinders ouer as 10 of klere vir volwassenes sal op die mark verkoop word nie.
* Probeer om nie oorskiet van vorige markte weer te bring nie. As dit nie op die vorige mark verkoop het nie, gaan dit ook nie nou verkoop nie. Dink iets nuut en oorspronklik uit. Omdat uitstallers al hoe meer raak, behou ons die reg voor om seker items nie uit te stal nie. Spasie raak vir ons ‘n probleem.
* Nadat ons u aansoekvorm ontvang het, kan daar nie meer aan die pryse verander word nie.
* Slegs ons prysetiket mag op die artikel wees om die prys aan te dui. U kan wel 'n etiket opsit om die artikel te beskryf. Byvoorbeeld: 100% katoen kombers.
* Maak seker dat u die regte prysetiket op die produk plak en u mag nie ‘n etiket met ‘n verkeerde beskrywing opplak nie, al is die prys dieselfde.
* Indien nodig, kan nog prysplakkers gedurende die mark gedruk word vir produkte op die sisteem teen R12 per vel van 50.
* **Geen nuwe items wat nie op die sisteem is kan ingebring word wanneer die mark eers begin het nie.**
* Moenie goed in bruin kardoessakkies uitstal nie. Mense het geen idee wat binne is nie. Verpak alles sodat kopers maklik kan sien wat dit is, of sit ‘n oopgemaakte voorbeeld by.
* Gee ‘n kort beskrywing van die item op die etiket, bv. Hekelkombers R200. Gee ook ‘n aanduiding van hoe groot item is, sodat ons ‘n idee kan kry van hoeveel spasie ons gaan benodig vir die items. Veral met die dekor/houtitems.
* Plakkers kan afgehaal word by: Daleen van der Hoven, Paddockstraat 16, Vanrhynsdorp. Soos die plakkers gedruk word sal u in kennis gestel word dat dit reg is vir afhaal by Daleen, Paddockstraat 16, Vanrhynsdorp.
* Geen proestukkies word toegelaat nie.
* Indien u nie naby Vanrhynsdorp bly nie, reël asseblief met iemand om te sorg dat u produkte gereeld aangevul word.
* Gee asseblief ‘n aanduiding op die inskrywingsvorms of u kontant of u geld in u bankrekening verkies. Ons kan dit egter nie waarborg nie, dit word bepaal deur die hoeveelheid kontant wat ons aan die einde van die mark beskikbaar het. U geld sal eers **Woensdag 10 September 2025** ná die mark in u bankrekening inbetaal word. Dit kan moontlik oor 2 dae geskied afhangende van die kerk se limiet by die bank. Kontant kan vroeër beskikbaar wees. Geen voorskotte sal gedurende die mark betaal word nie.
* **Kontakbesonderhede:**

**Daleen van der Hoven - 066 213 6879**

Gebruik asseblief, sover moontlik, whatsapp en e-pos om met ons kontak te maak.

 Maak seker dat u op die uitstallers-whatsapp groep is. Kontak Daleen van der Hoven.

Hartlike groete

**Blommemarkspan**

**NG KERK VANRHYNSDORP – BLOMMEMARK**

**01 AUGUSTUS TOT 05 SEPTEMBER 2025**

**AANSOEKVORM**

Uitstaller se naam en van: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **KONTAKBESONDERHDE** | **BANKBESONDERHEDE (vir kommissie)** |
| Tel:  | Rekeningnaam: |
| Sel: | Bank: |
| Faks: | Rekeningnommer: |
| E-pos: | Takkode: |
|  | Tipe rekening: |

#Bogenoemde inligting is **noodsaaklik** om kommunikasie te vergemaklik.

**Uitstalbesonderhede:**

|  |  |
| --- | --- |
| Aantal tafels wat u gaan bring? |  |
| Gaan u gebruik maak van addisionele spasie? | Ja Nee |
| Hoeveel addisionele spasie gaan u benodig? |  |
| Beskrywing van addisionele spasie (rakke / relings / ensovoorts |
| Beskrywing van rakke/relings – hoogte |

...........................................................

**Handtekening**

**PRODUKTELYS VAN PRODUKTE WAT U GAAN VERKOOP:**

|  |  |  |
| --- | --- | --- |
| **Item Beskrywing** | **Aantal** | **Verkoopprys** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Probeer asseblief u produk so volledig moontlik beskryf om duplisering van artikels te verhoed.**

**...............................................**

**Handtekening**

**Voorbeeld: Prysetiket met barkode**



|  |  |  |
| --- | --- | --- |
| **Item Beskrywing** | **Aantal** | **Verkoopprys** |
| Groot lap handsak | X30 | R150 |
| Medium Lap handsak | X20 | R100 |
| Klein laphansak | X10 | R50 |

Ons wil nie graag twee of meer van dieselfde fabrikaat artikels verkoop nie.

Ons verskaf die prysetiket. Prysetikette wat ons vir u druk, kos **R12.00 per vel.** Hierdie sal ook aan die einde van die mark van u verkope afgetrek word. Daar is 50 prysetikette per vel.

**Inskrywingsfooi van R100.00 is betaalbaar saam met u aansoek en moet betaal word aan:**

Banknaam : ABSA Vredendal

Rekeningnaam : NG Kerk Vanrhynsdorp

Rekeningnommer : 4054044531

Takkode : Gebruik nasionale takkode

Tipe rekening : Tjekrekening

Verwysing : MARK en u naam (bv. MARK Sannie Smit)

**Stuur u aansoek asook bewys van betaling aan:**

NG Kerk Vanrhynsdorp by e-pos: ngkerkvanrhynsdorp@telkomsa.net

**AANVAARDING VAN REËLS EN PROSEDURES:**

Hiermee aanvaar ek, (naam en van) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

die bepalings soos hierbo uiteengesit.

Handtekening van aansoeker : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum van aansoek : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_